b'\n_START_ARTICLE_\nBubastis\n_START_SECTION_\nEtimologija\n_START_PARAGRAPH_\nEgip\xc4\x8dansko ime Bubastisa je Pr-B\xc8\x9d\xc5\x9bt.t, ki se obi\xc4\x8dajno \xc4\x8drkuje kot Per-Bast. Pr pomeni hi\xc5\xa1a, drugi del imena pa je ime boginje Bast ali Bastet. Ime bi se torej lahko glasilo Bastetina hi\xc5\xa1a.\n_START_SECTION_\nIzkopavanja\n_START_PARAGRAPH_\nDecembra 1964 je egip\xc4\x8danski arheolog Shafik Farid na Pokopali\xc5\xa1\xc4\x8du plemi\xc4\x8dev v Bubastisu odkril grobnico vezirja Iutija iz poznega Novega kraljestva. _NEWLINE_Od leta 2008 raziskuje Bubastis nem\xc5\xa1ko-egiptovska skupina arheologov v okviru Projekta Bubastis. Pred tem so marca 2004 na najdi\xc5\xa1\xc4\x8du odkrili dobro ohranjen prepis Kanopskega dekreta iz ptolemajskega obdobja.'